**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE INCADRARE**

Ca urmare a solicitării de emitere a acordului de mediu adresate de **SC URSUS BREWERIES SA,prin STONE ARCHITECTURE SRL**, cu sediul în București, Șos. Pipera, nr. 43, et. 2, sector 2, înregistrată la APM Brașov cu nr. 553 din 15.01.2024, în baza:

- **Legii nr. 292/2018** privind evaluarea impactului anumitor proiecte publice și private asupra mediului;

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 2431/21.02.2024, nr. 4705/04.04.2024, nr. 5423/18.04.2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiza Tehnică din data de 15.05.2024, că proiectul **„DEMOLARE PARȚIALĂ C3, C26. REABILITARE FAȚADE RĂMASE DUPĂ DEMOLARE”**, propus a fi realizat în jud. Brașov, mun. Brașov, Calea București, nr. 251, amplasament identificat prin CF nr. 128942 Brașov, nr. cad. 128942, conform Certificatului de Urbanism nr. 2794 din 27.09.2023, eliberat de Primăria Municipiului Brașov,***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului,**Anexa nr. 2,** *la pct. 13, lit. a)Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.*
2. titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

*Caracterizarea zonei de amplasament:* Terenul pe care se va realiza proiectul este amplasat în intravilanul mun. Brașov, Calea București nr. 251, pe amplasamentul fabricii de bere aparținând societății Ursus Breweries SA, identificat prin CF nr. 128942 Brașov, nr. cad. 128942.

Conform destinației "PUZ- Construire hală îmbuteliere (cca 4900 mp), reconfigurare etapizată fond construit (demolări/extinderi/reconstruire) și corelare funcțiune prevăzută în PUG cu funcțiunea existentă, Calea București nr. 251, beneficiar Ursus Breweries SA", aprobat prin HCL nr. 241/2021, amplasamentul proiectului se află în intravilanul mun. Brașov, în subzona activităților productive și de servicii.

Folosința actuală a terenului : suprafață construită- 24772,00 mp, suprafață aferentă căilor de circulație, platformelor betonate și suprafețe libere de construcție- 15989,89 mp și spații verzi- 6811,11 mp.

Accesul pe terenul studiat se realizeaza pe latura de SV, din Calea Bucuresti – intrarea principala si pe coltul de NV al parcelei, unde este realizat un sens giratoriu pentru accesul facil al camioanelor. Pe latura de SE – Strada Garii Darste – este un acces secundar, pentru aprovizionare / incarcare pe partea de sud a platformei industriale.

Vecinatăți :

* Nord-Vest și Nord-Est : proprietăți private;
* Sud-Est : str. Gării-Dârste;
* Sud-Vest : Calea București.

*Scopul investiției și elemente de corelare-coordonare:* prin proiect se propun demolari parțiale ale clădirilor C3 și C26 existente pe platforma industrială, respectiv demolarea etajelor 1, 2 și 3 pentru clădirea C3 și demolarea etajului 2 pentru clădirea C26. Etajele ce se propun a fi demolate se afla in conservare, fără echipamente și instalații tehnologice, nefăcând parte din fluxul tehnologic actual al fabricii de bere.

Demolările propuse vor fi efectuate în scopul consolidării clădirilor prin demolare, în conformitate cu constatările și concluziile exprimate în Raportul de Expertiză nr. 401/2011 întocmit de Tudor Postelnicu, expert tehnic atestat în domeniile A1 și A2 (rezistența și stabilitatea structurilor de beton armat, oțel, lemn și zidărie).

*Situaţia existentă:* La punctul de lucru din jud. Brașov, mun. Brașov, Calea București nr. 251, SC Ursus Breweries SA- Sucursala Brașov, desfăşoară activităţile conform cod CAEN rev. 2:1105- fabricarea berii*,* reglementată de A.P.M. Braşov prin Autorizaţia Integrată de Mediu BV 04 din 25.03.2020.

Categoria de activitate conform Legii nr. 278/2013 privind emisiile industriale, cu modificările și completările ulterioare, se încadrează în Anexa nr. 1, pct. 6.4.b) "Tratarea și prelucrarea, cu excepția ambalării exclusive, a următoarelor materii prime, care au fost, în prealabil prelucrate sau nu, în vederea fabricării de produse alimentare sau a hranei pentru animale, din: (ii) numai materii prime de origine vegetală, cu o capacitate de producție de peste 300 de tone de produse finite pe zi sau de 600 de tone pe zi în cazul în care instalația funcționează pentru o perioadă de timp de cel mult 90 de zile consecutive pe an"

Conform autorizației integrate de mediu, capacitatea de producție a instalaƫiei IED este de 445,5 tone/bere/zi.

Construcţiile propuse pentru demolări parțiale sunt următoarele:

- clădire C3, cu funcțiunea hală fierbere, regim de înălțime P+3E. Constructia se învecinează cu alte constructii: C26 (fierbere 0.0.2.), C27(corp fierbere) și C28 (germinare).

Descriere structurală C3: la parter (care se menține), finisajul pe pardoseală este reprezentat de pardoseală epoxidică industrială, iar pereții sunt tencuiți și zugrăviți cu var. La etajele superioare (et. 1, 2 și 3 propuse pentru demolare), finisajul de placă este reprezentat de pardoseală din ciment sclivisit, iar pereții sunt tencuiți și zugrăviți cu var. Pereții de închidere sunt realizați din zidărie cu grosime variabilă. Ferestrele sunt din tâmplărie de aluminiu.

Etajele 1, 2 și 3 ale clădirii C3 ce se doresc a fi demolate nu mai sunt folosite, nefăcând parte din fluxul tehnologic al fabricii. In interiorul lor nu se executa niciun fel de activitate in prezent si nu exista nicio utilare sau mobilare.

- clădire C26, cu funcțiunea fierbere 0.0.2, regim de înălțime P+2E. Construcția se învecinează cu alte construcții: C27(corp fierbere) și C3 (hală fierbere).

Descriere structurală C26: la parter și etaje finisajul pe pardoseală este reprezentat de ciment sclivisit, iar pereții sunt tencuiți și zugrăviți cu var. Pereții de închidere sunt realizați din zidărie cu grosime variabilă. Ferestrele sunt din tâmplărie de aluminiu. Este propusă numai demolarea etajului 2, deoarece acesta nu mai este folosit, nefăcând parte din fluxul tehnologic al fabricii. In interiorul lui nu se executa niciun fel de activitate in prezent si nu exista nicio utilare sau mobilare.

*Situaţia propusă*: Proiectul propune realizarea lucrărilor de demolare parțială a clădirilor denumite C3 (etajele 1, 2 și 3) și C26 (etajul 2) și reabilitarea fațadelor rămase după demolare.

Suprafață propusă pentru demolare:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Cladire** | **Functiune** | **Regim înălțime** | **Sc mp** | **Sd mp** | **Sc demolata mp** | **Sd demolata mp** | **Sc ramasa mp** | **Sd ramasa mp** |
| **C3** | Hala fierbere | P+3E | 413 | 1905 | 21,34 | 1501,75 | **391,66** | **403,25** |
| **C26** | Fierbere 0.0.2 | P+2E | 147 | 569 | 0 | 275 | **147** | **294** |
| **S totala** | | | **560** | **2474** | **21.34** | **1776.75** |  |  |
| **S ramasa dupa demolare** | | | | |  |  | **538.66** | **697.25** |

|  |  |  |  |
| --- | --- | --- | --- |
| **EXISTENT** | | **PROPUS** | |
| **POT** | **CUT** | **POT** | **CUT** |
| **26.62 %** | **0.66** | **26.06 %** | **0.60** |

Procesul de demolare se va desfășura conform următoarelor etape:

1.Etapa de evaluare a amplasării construcțiilor pe amplasament, astfel încât poziționarea utilajelor, stabilirea traseelor de evacuare să fie optimă. De asemenea, se vor stabili și realiza următoarele:

- identificarea zonelor de risc si elaborarea unei metodologii de demolare ce va trebui aprobată de către un inginer proiectant de structuri;

- se va delimita zona de siguranța/zona de excludere in jurul clădirilor ce trebuie demolate;

- se vor realiza structuri temporare în vederea protejării tehnologiei aflată în vecinătatea clădirilor ce urmează a fi demolate, respectiv la edificarea unui perete de BCA;

- in vederea protectiei rezervoarelor adiacente cladirii fierberii intermediare se impune dispunerea unei plase de protectie peste nivelul acesteia. Montajul acestui sistem de siguranta se va realiza in conditii de siguranta folosind nacele de lucru la inaltime.

2. Etapa de demolare, constă în efectuarea lucrărilor de demolare propriu-zise, inclusiv procesul de transportare al deșeurilor rezultate din demolare, luând în considerare măsuri adecvate pentru protecția factorilor de mediu și predarea materialelor valorificabile. Se va elabora un releveu detaliat și se va examina amănunțit nivelul de degradare al structurii. Se vor identifica elementele de rezistentă și se vor proteja în vederea asigurării unui nivel de siguranță ridicat pentru realizarea etapelor de demolare. Procesul de demolare va începe de la partea superioară la partea inferioară a construcției, respectiv de la cota cea mai de sus a clădirii continuând în jos. Se va demola în ordine inversă construirii acesteia.

Etapele de demolare, propriu-zise, sunt următoarele:

- debranșarea de la utilități ( apă, canalizare, energie electrică, gaz);

- desfacerea invelitorilor, demontarea tamplariilor interioare si exterioare si a altor elemente aplicate pe pereti sau plansee (ancadramente, elemente de placare, lambriuri, piese de trecere sau bordare, goluri, polite, console si suporti pentru diverse echipamente);

- demontarea elementelor prefabricate de fatada prin ridicarea cu o macara adecvată;

- demontarea elementelor prefabricate de acoperiș. Demontarea acestora se va realiza prin intermediul unei macara adecvate sau prin spargerea lor in bucati marunte prin intermediul unor mijloace de demolare manuale de mica putere;

- taierea capetelor grinzilor cu utilaje de taiat/spart beton dar nu inainte de a agata grinzile in carligul de macara;

- demolarea elementelor verticale (stalpi). Se va avea in vedere demolarea acestora prin taiere si demontarea lor cu macaraua. Stalpii se vor taia la o inaltime de aprox 700 mm (se va corela cu inaltimea ultimului panou de fatada) fata de planseul peste etajul 1 astfel incat, impreuna cu panourile de fatada care se pastreaza, sa se formeze o structura de atic;

- demontarea esafodajelor/protectiilor si realizarea de reparatii la partea superioara a elementelor verticale astfel incat sa se formeze un strat corespunzator de aplicare finala a hidroizolatiilor si a flashingurilor.

Părțile componente ale structurii de rezistență se vor desface sau tăia la dimensiuni adecvate, astfel încât dimensiunea și greutatea acestora să nu producă probleme pentru manevrare. Se vor folosi echipamente potrivite pentru susținerea temporară a structurii de rezistență, pe perioada desfacerii acestora. Pe perioada procesului de demolare, se va împrejmui construcția vizată, iar punctele de acces către construcție se vor semnaliza corespunzător cu pancarde de avertizare. Construcția se va demola cu atenție sporită, astfel, demontarea unui element structural să nu afecteze alte elemente, care pot cauza prăbușirea neprevăzută a construcției. Pentru a evita cumulul de praf, se recomandă stropirea cu apă pe porțiuni a construcției.

Demolarea se va realiza mecanizat, tehnologia de demolare mecanizată implicând utilizarea utilajelor și a tehnologiilor specifice (clește hidraulic, macara-bilă, schele mobile, hidraulice).

3.Etapa de închidere, face referire la finalizarea lucrărilor de demolare și pregătirea terenului:

• retragerea utilajelor utilizate pentru demolare;

• verificarea lucrărilor astfel încât să coincidă cu prevederile proiectului inițial;

• predarea către beneficiar a amplasamentului.

**Materiile prime, energia și combustibilii utilizați, cu modul de asigurare a acestora**

In perioada lucrărilor de demolare se vor utiliza c*ombustibili:* motorină pentru funcţionarea utilajelor, echipamentelor şi mijloacelor de transport deșeuri rezultate din demolare. Nu se vor depozita combustibili pe amplasament.

**Organizarea de șantier:**

Organizarea de șantier se va îngrădi perimetral cu imprejmuiri continue, periodic se va verifica continuitatea, starea tehnica si de securitate a imprejmuirilor santierului astfel incat sa fie preintampinat orice acces neautorizat în incinta. Controlul perimetral va fi reglementat prin planul de pază al amplasamentului.

In timpul lucrarilor se va asigura in permanenta curatenie in incinta santierului, intrarea masinilor cu materiale si iesirea masinilor cu deseuri se va face in conditii de curatenie a acestora pentru a nu afecta zona de lucru, precum si curatenia drumurilor publice din imediata apropiere. Autocamioanele care transporta deseuri vor fi echipate obligatoriu cu prelate de protectie pe timpul transportului.

In vederea executării lucrărilor prevăzute în proiect, constructorul trebuie să cunoască prevederile tuturor documentaţiilor, legilor şi actelor normative în vigoare care se referă la sănătatea şi securitatea muncii, PSI. Periodic se vor face instructaje la locul de muncă privind protecţia muncii.

Nu sunt necesare instalații pentru reținerea, evacuarea și dispersia poluanților în mediu în timpul organizării de șantier, deoarece utilajele și mijloacele de transport cu care se vor realiza lucrările vor fi omologate conform normelor în vigoare.

Vor fi amenajate spații speciale pentru colectarea și stocarea temporara a deșeurilor provenite de la organizarea de șantier, care vor fi depozitate în spații special amenajate, fiind interzisă depozitarea deșeurilor direct pe sol. Se vor lua toate măsurile necesare pentru colectarea și depozitarea în condiții corespunzătoare a deșeurilor generate în perioada de realizare a proiectului și se va asigura că operațiunile de colectare, transport, eliminare sau valorificare vor fi realizate prin firme specializate și autorizate.

**Lucrări de refacere a amplasamentului în zona afectată de execuţia investiţiei***:*

La recepţia finală a lucrărilor constructorul trebuie să predea lucrările prevăzute în proiect, fără deşeuri specifice şi fără deșeuri rezultate din demolare. Toate dotările tehnice specifice folosite în realizarea proiectului vor fi de asemenea preluate în totalitate de constructor. La terminarea lucrărilor, suprafeţele de teren ocupate temporar vor fi redate, prin refacere, la circuitul funcţional iniţial.

Zonele verzi, platformele sau zonele asfaltate, amenjările existente vor fi refăcute în totalitate dacă pe parcursul demolării construcțiilor vor suferi deteriorări. Toate utilajele, materialele de demolare ramase, elementele temporare folosite (containere, imprejmuire, etc) vor fi îndepartate de pe amplasament. Refacerea terenului în vederea utilizarii ulterioare a lui se va face prin eliberarea și curățirea completă de toate deșeurile rezultate în urma demolării.

***b) cumularea cu alte proiecte existente și/sau aprobate*:** societatea deține Autorizaţia Integrată de Mediu BV 04 din 25.03.2020, pentru activitatea conform cod CAEN rev. 2: 1105- fabricarea berii, emisă de APM Brașov. Prezentul proiect este în concordanță cu Programul de dezvoltare al capacităților de producție (program aprobat prin Acordul de Mediu nr. BV 06/28.05.2013, emis de APM Brașov și în acord cu prevederile documentației de urbanism "PUZ- Construire hală îmbuteliere (cca 4900 mp), reconfigurare etapizată fond construit (demolări/extinderi/reconstruire) și corelare funcțiune prevăzută în PUG cu funcțiunea existentă, Calea București nr. 251, beneficiar Ursus Breweries SA", aprobat prin HCL nr. 241/2021,

**c*) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

*Deşeuri generate în perioada de demolare*:

- deșeuri de oțel: cod 17 04 05- cca 87 tone; vor fi valorificate prin societăți autorizate;

- amestecuri de beton, caramizi, tigle şi materiale ceramice, altele decât cele specificate la 17 01 06: cod 17 01 07- cca 1575 tone ; vor fi valorificate prin societăți autorizate;

- alte deșeuri rezultate în urma demolării: materiale izolante (cod 17 06 04), tâmplării de lemn (cod 17 02 01), amestecuri metalice (cod 17 04 07), sticlă (cod 17 02 02)- cca 1,20 tone; vor fi valorificate prin societăți autorizate.

Substanțele și preparatele chimice periculoase utilizate și/sau produse;

*In perioada de demolare* se va utiliza motorină pentru transportul echipamentelor şi mijloacelor de transport implicate în realizarea proiectului.

***e) poluarea și alte efecte negative:***

**- protecția calității apelor**:

Sursele de poluanți pentru ape, locul de evacuare sau emisarul

În perioada de execuție a lucrărilor de demolare sursele de poluanţi pentru acviferul freatic sunt reprezentate de scurgerile accidentale de carburanți provenite de la utilajele, echipamentele și mijloacele de transport utilizate.

Stațiile și instalațiile de epurare sau de preepurare a apelor uzate prevăzute:

*In perioada de execuţie* a lucrărilor de demolare se vor lua următoarele măsuri:

- întreținerea utilajelor și echipamentelor utilizate se va face numai de către personal autorizat;

- alimentarea cu combustibil și reparațiile curente se vor efectua numai înb cadrul societăților de profil, autorizate.

**- protecția calității aerului**:

Sursele de poluanți pentru aer, poluanți, inclusiv surse de mirosuri;

In perioada de demolare, sursele de poluanţi pentru aer sunt:

- emisiile de poluanţi atmosferici generate de utilajele şi echipamentele implicate în execuţia proiectului. respectiv: NOx, CO şi CO2;

- particulele de praf (pulberi);

Aceste surse au un caracter temporar.

Instalațiile pentru reținerea și dispersia poluanților în atmosferă;

*In perioada de execuţie* a lucrărilor de demolare se vor lua următoarele măsuri:

- folosirea de utilaje şi echipamente cu inspecţiile tehnice la zi;

- toate utilajele, echipamentele şi mijloacele de transport în fazele de staţionare vor avea motoarele oprite;

- se va respecta ordinea de executare a lucrărilor şi tehnologia de execuţie pentru a se evita suprapunerile şi mersul în gol al utilajelor;

- pentru a evita cumulul de praf, se recomandă stropirea cu apă pe porțiuni a construcției ăn timpul procesului de demolare.

Valorile poluanților atmosferici trebuie să fie în conformitate cu legislația în vigoare (Legea nr. 104/2011 privind calitatea aerului înconjurător, actualizată, cu modificările și completările ulterioare și STAS 12574/87).

**- protecția împotriva zgomotului și vibrațiilor**:

Sursele de zgomot și de vibrații:

Sursele de zgomot, în etapa de execuţie a lucrărilor de demolare sunt reprezentate de organizarea de șantier, utilaje/echipamente şi mijloacele de transport folosite. Aceste surse au un caracter temporar. Pentru evitarea disconfortului asupra receptorilor din zonă, lucrările se vor executa pe perioada zilei, în intervalul orar 8,00 –18,00.

Amenajările și dotările pentru protecția împotriva zgomotului și vibrațiilor:

Pentru evitarea disconfortului asupra receptorilor din zonă, lucrările de demolare proiectate se vor executa pe perioada zilei. Se va evita utilizarea peste capacitatea omologată a utilajelor şi mijloacelor de transport. Se vor păstra intacte echipamentele din dotarea utilajelor şi mijloacelor de transport destinate diminuării zgomotului produs în funcţionare. Se va respecta cu stricteţe programul de lucru aprobat pentru a nu deranja vecinătăţile. Impactul zgomotului în timpul realizării proiectului va fi redus şi local.

Se vor respecta, de asemenea, prevederile Ord. MS nr. 119/2014, actualizat 2023, privind aprobarea Normelor de igienă și sănătate publică privind mediul de viață al populației, cu completările și modificările ulterioare.

**- protecția împotriva radiațiilor**:

Sursele de radiații: nu este cazul; nu se vor utiliza substanţe sau materiale radioactive.

Amenajările și dotările pentru protecția împotriva radiațiilor: nu este cazul.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor de demolare se recomandă următoarele:

- se vor utiliza utilaje și vehicule performante, cu un nivel redus de zgomot și de noxe;

- se vor împrejmui zonele de lucru pentru a se evita depășirea spațiului strict necesar lucrărilor de demolare;

- deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor valorifca prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția calității solului și subsolului**:

În timpul execuției lucrărilor de demolare nu există surse de poluare care să aibă un impact semnificativ asupra solului și subsolului.

În perioada execuției lucrărilor de demolare, se impune:

* se vor lua toate măsurile care se impun pentru evitarea contaminării solului cu produse petroliere, provenite de la utilaje;
* alimentarea utilajelor și gresarea lor se va face în locuri special amenajate în afara amplasamentului, în unități specializate, luându-se toate măsurile de protecție impuse de legislația în vigoare.
* în cazul unei contaminari a solului, porțiunea afectată va fi îndepărtată și tratată/eliminată în functie de tipul de contaminare; organizarea de șantier va fi dotată corespunzător cu materiale absorbante specifice pentru fiecare tip de material/substanță care poate cauza poluare în urma unei gestionari necorespunzătoare.

**- protecția așezărilor umane și a altor obiective de interes public**:

Distanţa faţă de cele mai apropiate locuinţe: 150 m față de cea mai apropiată locuință. Proiectul propus nu produce impact asupra populației.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident.Amplasamentul nu intră sub incidenţa Legii nr. 59/2016 privind controlul asupra pericolelor de accident major în care sunt implicate substanțe periculoase, cu modificările și completările ulterioare.

**g) *riscurile pentru sănătatea umană* –** s-a obtinut Notificare Asistență de Specialitate nr. 154/A/25.01.2024, emisa de DSPJ Brașov.

Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare. Se vor respecta condițiile din Notificarea Asistență de Specialitate nr. 154/A/25.01.2024, emisă de DSPJ Brașov. Se vor respecta, de asemenea, prevederile HG nr. 1875/2005 și Legea nr. 213/2019.

***2. Amplasarea proiectului:*** intravilanul mun. Brașov, Calea București nr. 251, amplasament Ursus Breweries SA-Sucursala Brașov.

***a) utilizarea actuala și aprobata a terenurilor:***

Imobilul este situat in intravilanul mun. Brașov, cu folosinta actuală: fabrică de bere, conform CF nr. 128942 Brașov, nr. cad. 128942, destinația conform documentației de urbanism faza PUZ, aprobată cu HCL nr. 241/2021, la data prezentei: subzona activităților productive și de servicii, în conformitate cu Certificatul de Urbanism nr. 2794 din 27.09.2023, eliberat de Primăria Mun. Brașov.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri – nu este cazul;***

***vii) zone cu densitate mare a populatiei –*** Vor fi luate toate măsurile în vederea limitării generării de praf și zgomot, de către prestatorul lucrărilor de demolare care va avea în vedere ca utilajele si mijloacele de transport utilizate să fie corespunzătoare din punct de vedere tehnic și să nu genereze noxe peste limitele admise.

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și numarul persoanelor afectate –*** nu este cazul;

***b)natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării lucrărilor;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** *–*societatea deține Autorizaţia Integrată de Mediu BV 04 din 25.03.2020, pentru activitatea conform cod CAEN rev. 2: 1105- fabricarea berii, emisă de APM Brașov. Pe amplasamentul fabricii se află în derulare lucrările de demolare etapizată construcții din interiorul platformei industriale, etapa I- C4, C28, C30, C31, pentru care a fost obținută Autorizație de desființare nr. 145/08.04.2022. Demolarea parțială a clădirii C3 se va realiza concomitent cu demolarea clădirii C28 autorizată a se demola prin AD nr. 145/08.04.2022.

***h) posibilitatea de reducere efectiva a impactului –*** *nu este cazul.*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **nu intra** sub incidenta OUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificările și completările ulterioare.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul nu **intră** sub incidenţa art. 48 si art. 54 din Legea apelor nr. 107/1996, cu modificările şi completările ulterioare.

**Condițiile de realizare a proiectului:**

1. Se vor respecta prevederile OUG nr. 195/2005,privind Protecția Mediului, aprobată cu modificări și completări prin Legea nr. 265/2006, cu modificările și completările ulterioare;
2. Se vor respecta condițiile impuse de ceilalți avizatori prin avizele obținute și proiectele înaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Terenul afectat temporar de lucrări, va fi adus la starea iniţială de utilizare;
9. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
10. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
11. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
12. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada executiei lucrărilor, cât și după aceasta;
13. Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibrațiilor în limitele admisibile stabilite de SR 12025-2/94;
14. În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:
    * utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;
    * minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);
    * se vor lua măsuri de acoperire, îngradire, închidere a spațiilor temporare de stocare deșeuri provenite din demolări, pentru prevenirea împraștierii cauzată de vânt;
    * curățarea/spălarea vehiculelor care ies de pe șantier;
    * oprirea motoarelor tuturor vehiculelor aflate în staționare, în zona șantierului;
15. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară și depozitarea carburanţilor și substanţelor periculoase în zona aferentă amplasamentului;
* în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* Nivelul de zgomot se va încadra în limitele impuse de SR 10.009/2017;

1. Se vor respecta prevederile art. 17, alin. 4 și alin 7 din O.U.G. nr. 92/2021 privind regimul deșeurilor cu completările și modificările ulterioare, aprobate prin Legea nr. 17/2023 pentru aprobarea Ordonanței de Urgenta a Guvernului nr. 92/2021 privind regimul deseurilor;
2. Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completarile ulterioare.

În conformitate cu prevederile OUG nr.195/2005 privind Protecția Mediului, aprobată cu modificări și completări prin Legea nr.265/2006, cu modificările și completările ulterioare:

- art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularuluiproiectului****”.*

**Pentru legalitatea si autenticitatea documentelor depuse la dosar se face raspunzator titularul proiectului.**

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

**La finalizarea investiției titularul va notifica autoritatea competentă pentru protecția mediului, care va face un control de specialitate pentru verificarea respectării prevederilor Deciziei Etapei de Încadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**Procesul-verbal de constatare întocmit se anexează și face parte integrantă din procesul-verbal la recepție la terminarea lucrărilor, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**După întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține revizuirea autorizației integrate de mediu.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

-anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**SEF SERVICIU A.A.A., ȘEF BIROU C.F.M.,**

**Liliana Cristina COPACEA Daniel BORDEI**

**ÎNTOCMIT: ÎNTOCMIT:**

**Consilier Adriana RĂILEANU Consilier Iulia ENE**